Haway xedmen tameɣra yerna sɛeddan kra n wussan dinna. Yewweḍ-d wass n tuɣalin kfan yimuras uɣale-d s axxam, tessawel i Ḥanan tameddakkelt-is akken ad as-tini ɣef zwaǧ-is, teḥka-as amek tuɣ Alvaro terna teḥka-as-d ɣef tmurt-nni uɣur truḥ. Argaz yekcem s axxam yerfa imi ulac anwa yuɣen taklut-is yeḍleb deg tmeṭṭut-is akken ad ččen imensi beṛṛa, ṛuḥen ɣer Aldo Bab n ttberna deg-s asečču, ufan tella tmeɣra, ččan, zzhan, cwiṭ akka ḥebsen ad staɛfun. Alvaro yekker ɣer Aldo akken ad as-yessumer ad iɛelleq tifelwiyin daxel n ttberna dɣa yekra-as kra n leḥyuḍ, azekka-nni iṛuḥ uneɣmas ɣer uxxam-nsen akken ad as-yexdem tawellaft add-ddun deg uɣmis. Meryem terra isem n Alvaro ɣef kra n tfelwiyin yewwi-tent iɛelleq-itent ɣef leḥyuḍ n uzrib, maɛna yelḥa yiḍ qqiment ur nzint ara, Aldo iṛuḥ ɣur-s la yettahay yis, netta ur yeṣbir ara bdan ttmecčawen yeddem yiwet yewwet-it yekcem uqerru-s deg-s xedmen-as tawellaft ceyyɛen-tt ɣer uɣmis, tusa-d temsulta tewwi Alvaro, ssawlen-as i